CELEX: 62007CA0560
Language: et
Date: 2009-06-04 00:00:00
Title: Kohtuasi C-560/07: Euroopa Kohtu (kolmas koda) 4. juuni 2009 . aasta otsus (Tallinna Halduskohtu (Eesti Vabariik) eelotsusetaotlus) — Balbiino AS versus Põllumajandusministeerium, Maksu- ja Tolliameti Põhja maksu- ja tollikeskus (Eesti ühinemine — Üleminekumeetmed — Põllumajandussaadused — Suhkur — Ülemäärased varud — Määrused (EÜ) nr 1972/2003, nr 60/2004 ja nr 832/2005)

1.8.2009   
            
            
               ET
            
            
               Euroopa Liidu Teataja
            
            
               C 180/9
            
         Euroopa Kohtu (kolmas koda) 4. juuni 2009. aasta otsus (Tallinna Halduskohtu (Eesti Vabariik) eelotsusetaotlus) — Balbiino AS versus Põllumajandusministeerium, Maksu- ja Tolliameti Põhja maksu- ja tollikeskus
   (Kohtuasi C-560/07) (1)
   
   (Eesti ühinemine - Üleminekumeetmed - Põllumajandussaadused - Suhkur - Ülemäärased varud - Määrused (EÜ) nr 1972/2003, nr 60/2004 ja nr 832/2005)
   2009/C 180/14
   Kohtumenetluse keel: eesti
   
      Eelotsusetaotluse esitanud kohus
   
   Tallinna Halduskohus
   
      Põhikohtuasja pooled
   
   
      Kaebuse esitaja: Balbiino AS
   
      Vastustaja: Põllumajandusministeerium, Maksu- ja Tolliameti Põhja maksu- ja tollikeskus
   
      Kohtuasja ese
   
   Eelotsusetaotlus — Tallinna Halduskohus (Eesti) — Komisjoni 14. jaanuari 2004. aasta määruse (EÜ) nr 60/2004, millega sätestatakse suhkrusektori üleminekumeetmed Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemise tõttu (ELT L 9, lk 8; ELT eriväljaanne 03/42, lk 125), artikli 6, komisjoni 10. novembri 2003. aasta määruse (EÜ) nr 1972/2003 Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisel põllumajandustoodetega kauplemise suhtes võetavate üleminekumeetmete kohta (ELT L 293, lk 3; ELT eriväljaanne 03/40, lk 474) artikli 4 ja komisjoni 31. mai 2005. aasta määruse (EÜ) nr 832/2005, millega määratakse suhkru, isoglükoosi ja fruktoosi ülemäärased kogused Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia jaoks (ELT L 138, lk 3), tõlgendamine — Ettevõtjate valduses oleva üleliigse põllumajandustoodete laovaru tasu — Selle tasu määramise eesmärgil kasutatav ülekandevaru ja üleliigse laovaru suuruse kindlaksmääramise meetod
   
      Resolutiivosa
   
   
               1.
            
            
               Komisjoni 10. novembri 2003. aasta määruse (EÜ) nr 1972/2003 Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisel põllumajandustoodetega kauplemise suhtes võetavate üleminekumeetmete kohta artikli 4 lõigetega 1 ja 2, komisjoni 14. jaanuari 2004. aasta määruse (EÜ) nr 60/2004, millega sätestatakse suhkrusektori üleminekumeetmed Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemise tõttu, artikli 6 lõikega 3 ega komisjoni 31. mai 2005. aasta määrusega (EÜ) nr 832/2005, millega määratakse suhkru, isoglükoosi ja fruktoosi ülemäärased kogused Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia jaoks, ei ole vastuolus selline siseriiklik meede nagu 7. aprillil 2004 vastu võetud ja 25. jaanuaril 2007 muudetud üleliigse laovaru tasu seadus, mille kohaselt määratakse ettevõtja üleliigne laovaru kindlaks nii, et 1. mail 2004 tegelikult ettevõtja valduses olnud laovarust arvestatakse maha ülekandevaru, mis arvutatakse eelnenud nelja tegutsemisaasta 1. mai keskmise laovaru alusel, mida suurendatakse 1,2 korda vastavalt asjassepuutuvas liikmesriigis samal ajavahemikul täheldatud põllumajandustoodangu kasvule.
            
         
               2.
            
            
               1. mail 2004 ettevõtja valduses olnud kogu laovaru lugemine üleliigseks laovaruks ei ole määrusega nr 1972/2003 vastuolus, kui üksteist toetavate tõendite alusel on kindlaks tehtud, et ettevõtja tegevust arvestades ei ole need varud tavapärased, vaid on kogutud spekulatsiooni eesmärgil.
            
         
               3.
            
            
               Määruse nr 1972/2003 artikliga 4 ja määruse nr 60/2004 artikliga 6 ei ole vastuolus siseriiklik meede, mille kohaselt peab vähem kui üks aasta enne 1. maid 2004 tegevust alustanud ettevõtja tõendama, et sel kuupäeval tema valduses olnud laovaru suurus on vastavuses tema tavapäraselt toodetava, müüdava, muul viisil tasu eest või tasuta üleantava või soetatava laovaru suurusega.
            
         
               4.
            
            
               Määrustega nr 1972/2003 ja nr 60/2004 ei ole vastuolus ettevõtja üleliigse laovaru maksustamine ka siis, kui ettevõtja tõendab, et ta selle laovaru turustamisest pärast 1. maid 2004 kasu ei saanud.
            
         
               5.
            
            
               Määruse nr 60/2004 artikli 6 lõiget 3 ei või tõlgendada nii, et ettevõtja ladustamisrajatiste mahu suurenemine ühinemisele eelnenud aasta jooksul annab aluse üleliigse laovaru vähendamiseks, olenemata laovaru omaniku edasisest majandustegevusest, töötlemismahust ja laovaru suurusest.
            
         
               6.
            
            
               Määruse nr 1972/2003 artikliga 10 ei ole vastuolus sellise maksuteate kehtivus, mille üleliigse laovaru tasu maksma kohustatud ettevõtja sai kätte pärast 30. aprilli 2007, kui on tuvastatud, et siseriiklikud ametiasutused väljastasid selle maksuteate hiljemalt nimetatud kuupäeval.
            
         
      (1)  ELT C 64, 8.3.2008.